Framkvæmdum við fjölbýlishús í Mánatúni miðar vel áfram . Uppsteypa Mánatúns 3 og 5 er langt komin og reiknað er með að sú vinna klárist í lok mars . Byrjað er að klæða húsið að utan og ganga frá gluggum . Einnig er lagnavinna hafin . Á svæðinu verða byggðar rúmlega 200 íbúðir í fjórum fjölbýlishúsum sem telja 11 stigaganga.í Mánatúni 3 og 5 sem eru samföst fjölbýlishús á 6 og 9 hæðum verða 55 íbúðir . Því næst verður byggt Mánatún 7 - 17 og svo Sóltún 1 - 3 . Að endingu verður byggt Mánatún 1 og þar með lýkur framkvæmdum á gamla Bílanaustsreitnum . Húsin að Mánatúni 3 og 5 eru reisuleg með bjart yfirbragð og í hjarta borgarinnar . Allur frágangur er við húsin og lóðina er sérlega vandaður . Aðkoman er í senn aðlaðandi og þægileg . Rammar utan um trjágróður gefa byggingunum virðuleikablæ og upphækkuð gangstétt frá rúmgóðu bílastæði myndar vinalegt torg í skjóli húsanna . Sala á íbúðum í Mánatúni 3 og 5 er nýhafin og mikill áhugi er á íbúðunum . ÍAV hafa frá árinu 1997 byggt um 300 íbúðir í hverfinu og átt með því drjúgan þátt í að byggja upp blómlegt samfélag á svæðinu .